**José Antonio Santiso Miramontes**, nado en Mabegondo (Abegondo) o 26 de setembro de 1960, é un político galego do PPdeG.

Traxectoria
-----------

Foi alcalde de Abegondo entre os anos 1991 e 1992 como independente pola UMI, entre 1995 e 2004 polo Partido Popular de Galicia (PPdeG), e de novo dende o 2009. Foi conselleiro de Política Agroalimentaria da Xunta de Galicia desde o 2004 ata o 2005, e máis tarde parlamentario do Parlamento de Galicia. Tamén foi membro da Comisión de Medio Ambiente da Federación Española de Municipios y Provincias (FEMP).

Santiso ocupou o cargo de conselleiro sucedendo a Juan Miguel Diz Guedes. Posteriormente, a partir do 2005 ata a súa reincorporación á alcaldía, ocupou un escano no Parlamento de Galicia.

Santiso accedeu á alcaldía de Abegondo en 1991, como único concelleiro do UMI, e co apoio de PP, CNG e CDS. Ao cabo dun ano sufriu unha moción de censura pasando a ser alcalde Tomás Regueiro Cacheiro, do CDS. No 1995 recuperou a alcaldía de Abegondo tras presentar unha moción de censura xa integrado no PP, e a catro meses de rematar a lexislatura.

Santiso seguiu como alcalde de Abegondo entre 1995 e 2004, con tres maiorías absolutas con máis do 70% dos votos, o que o converteu no rexedor máis votado de España en municipios de máis de 5.000 habitantes. Cando Santiso abandonou a alcaldía foi sucedido por Juan José Rocha, tamén do PPdeG. Santiso accedeu por terceira vez á alcaldía ó prosperar a moción de censura presentada polo seu grupo e apoiada polo único concelleiro socialista. Tanto os concelleiros do PPdeG como o socialista déranse da baixa con anterioridade dos seus respectivos partidos. A moción recibiu 7 votos a favor e 6 en contra do BNG e da Agrupación Progresista de Abegondo (APdeA), fundada polo anterior alcalde, Juan José Rocha, tras abandonar o PPdeG.

Nas eleccións municipais de 2011 e 2015 Santiso gaña a alcaldía co PP por maioría absoluta.

En xullo do 2011, José Antonio Santiso foi elixido presidente do Consorcio As Mariñas polos representantes dos nove concellos que o conforman, tomando o relevo do anterior presidente Julio Sacristán. En 2015 foi reelixido para este cargo.

Nas eleccións municipais de 2019 foi escollido de novo alcalde de Abegondo.

|  |  |  |
| --- | --- | --- |
| Predecesor:**Miguel Patiño Vázquez** |  **Alcalde de Abegondo** 1991 - 1992 | Sucesor:**Tomás Regueiro Cacheiro** |
| Predecesor:**Tomás Regueiro Cacheiro** |  **Alcalde de Abegondo** 1995 - 2004 | Sucesor:**Juan José Rocha** |
| Predecesor:**Juan Miguel Diz Guedes** |  **Conselleiro de Agricultura** 2004 - 2005 | Sucesor:**Alfredo Suárez Canal** |
| Predecesor:**Juan José Rocha** |  **Alcalde de Abegondo** 2009 - actualidade | Sucesor:**no cargo** |

Notas
-----

1. 1 2 3 4  Santiso Miramontes, nuevo alcalde de Abegondo al prosperar la moción de censura Arquivado 14 de xullo de 2015 en Wayback Machine.. www.elcorreogallego.es, 20/04/2009 *(en castelán)*.
2. ↑  El caso de Benidorm despeja el camino a los tránsfugas en las listas del PP gallego. www.lavozdegalicia.es, 26/10/2010 *(en castelán)*
3. ↑  O ex conselleiro Santiso Miramontes consegue dinamitar a Alcaldía de Abegondo. www.vieiros.com, 06/04/2009.
4. ↑  Un conductor circuló 15 años con un permiso municipal. www.laopinioncoruna.es, 22/08/2008 *(en castelán)*.
5. ↑  Santiso Miramontes promete su cargo de diputado en substitución de Manuel Fraga. www.farodevigo.es, 07/03/2006. *(en castelán)*
6. ↑  Los nueve alcaldes del área deciden que Santiso presida el Consorcio As Mariñas Arquivado 07 de xullo de 2015 en Wayback Machine.. www.elidealgallego.com, 08/07/2011 *(en castelán)*
7. ↑  El alcalde de Abegondo, reelegido presidente del Consorcio das Mariñas. www.laopinioncoruna.es, 19/06/2015 *(en castelán)*
8. ↑  Santiso reedita la Alcaldía de Abegondo con una mayoría absoluta ampliada en un edil

Véxase tamén
------------

### Outros artigos

* Eleccións municipais en Abegondo